《古渔父词二首》
宋代·舒岳祥

是店皆赊酒，无家只有船。
烧鱼岩下火，吹笛水中天。
枫叶霜铺地，芦花月满川。
风波何处静，收钓即安眠。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。